Marc Camille Michel Stenger

**Marc Camille Michel Stenger** (fød 1946) er en fransk geistlig og emeritert katolsk biskop av Troyes.
## Liv og virke
### Bakgrunn
Marc Stenger ble født i 1946 som sønn av Jules Stenger og Camille Stenger. Etter eksamen fra gymnasiet studerte han litteratur og katolsk teologi ved Institut Catholique de Paris samt ved Det pavelige universitet Gregoriana i Roma og Det pavelige franske seminar i samme by. 
### Prest
Han ble ordinert til prest den 28. juni 1975. Fra 1975 til 1981 var han kapellan i et prestegjeld i Metz. I 1981 ble han medlem av lærerstaben ved det franske seminaret i Roma, og i 1984 flyttet han over til seminaret i Metz, hvor han underviste til 1990. Som biskoppelig vikar var han ansvarlig for ungdomsarbeidet fra 1984 til 1998. I 1990 ble han pastor i Metz og fra 1992 ledet han seminaret der.
### Biskop av Troyes
Den 30. april 1999 utnevnte pave Johannes Paul II ham til biskop av Troyes. Biskopen av Orléans, Gérard Daucourt, ordinerte ham til biskop den 5. september samme år i Troyes' katedral; medkonsekratorer var biskopen av Metz, Pierre Raffin O.P., og biskopen av Trier, Hermann Josef Spital.

Marc Stenger var medlem av *Kommisjonen for Kirkens verdensomspennende misjon* og medlem av *Conseil pour les mouvements et associations de fidèles* i Den franske bispekonferanse fra 2014 til 2020. Han er president for *Den fransk-latinamerikanske bispekomite* (CEFAL) ved den franske bispekonferansen. Fra 2003 til 2019 var han president for Pax Christi i Frankrike og har vært medpresident for Pax Christi International siden 2019. Han er også aktiv som åndelig rådgiver for *Malteser International* og er en æreskonventuell kapellan av Malteserordenen.

Den 28. desember 2020 aksepterte pave Frans Marc Stengers søknad om å trekke seg av helsemessige årsaker.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Erkebiskop Maurice-Louis Dubourg (1878-1954) *1929
* Biskop Claude-Constant-Marie Flusin (1911-1979) *1948
* Erkebiskop Lucien Charles Gilbert Daloz (1930-2012 ) *1975
* Biskop Gérard Antoine Léopold Daucourt (1941-) *1991
* Biskop *Marc Camille Michel Stenger* (1946-) *1999

## Referanser